  Виталий Пронин 1-тӥ апреле туэ ар понна нырысьсэ лемтэй куртчиськем пумысен эмъясьёслы вазиськиз Ижын улӥсь нылкышно. Мукет нуналаз лабораториысь специалистъёслы вазиськиз эшшо кык мурт. Эскерон возьматӥз: таослэн лемтэйёссы энцефалитэн но Лайм-боррелиозэн черламын вылымтэ. Роспотребнадзорлэн Удмурт ёзысьтыз специалистъёс иворто: куазь шуныт луэмъя лемтэй куртиськем пумысенвазиськисьёслэн лыдзы шуак ӝутскоз.Тодады вайытон вылысь: туэ лемтэеез эскерем понна дун басьтӥськоз. Энцефалитэз шараян вылысь 220 манет тыроно луоз, боррелиозэз, эрлихиозэз но анаплазмозэз шедьтон понна - быдэн 415 манет. Специалистъёс ивортэмъя, кылем арын эскеремын вал 11 сюрс 523 лемтэй. Со пӧлысь 15 процентэз черламын вылэм энцефалитэн, 40-эз - боррелиозэн.Наталья Седова Туспуктэм: росяма.рф  Теги: иворъёс лемтэйёс  